Diari Oficial de la Generalitat Valenciana


Sumari del DOGV 6101, del 14-09-2009 (2009/10916)

RESOLUCIÓ de 30 de juliol 2009, de la Secretaria Autonòmica d'Educació, per la qual es modifica la Resolució de 18 de maig de 2007, per la qual es publiquen els criteris per a l'elaboració de plantilles de professorat de Formació Professional específica.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6101

Data del DOGV
:   14-09-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/10298


Data del document
:   30-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament públic
    * organització de l'ensenyament
    * personal docent
    * ensenyament professional
    * centre d'ensenyament
    * legislació

RESOLUCIÓ de 30 de juliol 2009, de la Secretaria Autonòmica d'Educació, per la qual es modifica la Resolució de 18 de maig de 2007, per la qual es publiquen els criteris per a l'elaboració de plantilles de professorat de Formació Professional específica. [2009/10636]  
El Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació, determina en l'article 18 que la implantació de les titulacions corresponents als estudis de Formació Professional s'haurà de completar dins del termini d'aplicació de la LOE.  
Actualment han sigut publicats diversos reials decrets, cada un dels quals establix un títol de Formació Professional LOE i fixa les seues ensenyances mínimes, així com el curs escolar en què cada administració educativa ha d'implantar el currículum de les seues ensenyances.  
Com a conseqüència del que s'ha exposat, es fa necessari modificar la Resolució de 18 de maig de 2007, amb objecte, entre altres aspectes, d'adaptar els mòduls professionals susceptibles de desdoblament dels Cicles Formatius de Formació Professional al procés de substitució progressiva dels títols LOGSE pels títols LOE.  
Per tot això, vista la proposta de les direccions generals d'Ordenació i Centres Docents, de Personal i d'Avaluació, Innovació i Qualitat Educativa i de la Formació Professional, amb l'acord previ del Consell Valencià de la Formació Professional i en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Article únic. Modificació de la Resolució de 18 de maig de 2007  
Es modifica la Resolució de 18 de maig de 2007, d'esta Secretaria Autonòmica d'Educació, per la qual es publiquen els criteris per a l'elaboració de plantilles de professorat de Formació Professional específica, en els termes següents:  
1. Totes les referències que es fan en la Resolució de 18 de maig de 2007 a la Formació Professional específica es consideraran fetes a la Formació Professional.  
2. L'apartat segon de l'annex queda redactat de la manera següent:  
En la distribució d'hores lectives del professorat, s'atribuirà a cada especialitat docent del professorat el nombre d'hores que li corresponen en els distints mòduls professionals, segons l'atribució docent que marquen els Reials Decrets 1635/1995 i 777/1998, així com els que establisquen els títols de Formació Professional LOE i normes que els despleguen.  
3. S'incorpora un nou apartat, setze, a l'annex:  
Setze. Mòduls professionals susceptibles de desdoblament en els següents Cicles Formatius LOE:  
\* \* \* \* \*  
4. S'incorpora una disposició transitòria a la mencionada Resolució de 18 de maig de 2007:  
Disposició transitòria. Calendari d'aplicació dels desdoblaments  
El calendari d'aplicació dels desdoblaments dels corresponents mòduls professionals esmentats en l'apartat setze tindrà lloc en el curs escolar 2009/2010, per a les ensenyances corresponents al primer curs, i l'any 2010-2011, per a les del segon curs. Paral·lelament, en els mateixos anys acadèmics, deixaran d'impartir-se, i, per tant, de ser susceptibles   
de desdoblament, els mòduls professionals esmentats en l'apartat quinze corresponents al primer i segon cursos de les ensenyances establides per a l'obtenció del corresponent títol emparat per la LOGSE, que haja sigut substituït per un títol emparat per la LOE.  
Disposició final primera  
Es faculta les direccions generals d'Ordenació i Centres Docents, de Personal i d'Avaluació, Innovació i Qualitat Educativa i de la Formació Professional, en l'àmbit de les seues competències, per a adoptar les mesures i dictar les instruccions necessàries per a l'aplicació del que disposa la present resolució.  
Disposició final segona  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
València, 30 de juliol de 2009.- La secretària autonòmica d'Educació: Concepción Gómez Ocaña.